
PËR NJË NDRYSHIM NË VENDIMIN NR.789, DATË 24.12.1998, TË KËSHILLIT TË MINISTRAVE, “PËR LISTËN E BARNAVE QË RIMBURSOHEN DHE MASËN E MBULIMIT TË ÇMIMIT TË BARNAVE”

Në mbështetje të nenit 100 të Kushtetutës dhe të nenit 4, pika 3, të ligjit nr.7870, datë 13.10.1994, “Për sigurimet shëndetësore në Republikën e Shqipërisë”, me propozimin e ministrit të Shëndetësisë, Këshilli i Ministrave

V E N D O S I:

1. Në vendimi nr.789, datë 24.12.1998, të Këshillit të Ministrave, në listën e barnave që rimbursohen nga sigurimet shëndetësore, të bëhen ndryshimet, sipas listës që i bashkëlidhet këtij vendimi.
2. Efekti financiar, prej 18 000 000 lekësh, që rrjedh nga ndryshimi i kësaj liste, të përballohet nga buxheti i miratuar për vitin 2000 për Institutin e Sigurimeve Shëndetësore.
3. Ngarkohen Ministria e Shëndetësisë dhe Instituti i Sigurimeve Shëndetësore për zbatimin e tij.
Ky vendim hyn në fuqi pas botimit në Fletoren Zyrtare.

KRYEMINISTRI
Ilir Meta



NDRYSHIMET E LISTËS SË BARNAVE QË RIMBURSOHEN NGA SIGURIMET SHËNDETËSORE

Në listën e barnave që rimbursohen nga sigurimet shëndetësore

Shtohen artikujt:
1. Acidum ursodeoxycholicum 250 mg
2. Cyproteronum 100 mg inj.

Hiqen:
1. Të gjitha insulinat me origjinë animale
2. Acidum acetylsalicylicum 500 mg

Lihen:
Vetëm insulinat me origjinë humane

Ndryshohen:
1. Penicillaminum 250 mg ndryshohet në Penicillaminum 150 mg.

